Predsjednik Sabora Gordan Jandroković i predsjednik Kluba HDZ-a Branko Bačić pribjegli su stvarno ekstremnim mjerama da izbjegnu medije i neugodna pitanja o ministru Lovri Kuščeviću koja su im novinari željeli postaviti. Naime, dva ugledna dužnosnika su, po završetku jutrošnjeg sastanka s premijerom Plenkovićem i Kuščevićem, do Sabora odlučili otići autom.

Za one koji slabije poznaju dio Zagreba u kojem je koncentrirana većina političke moći u Hrvatskoj, udaljenost između dvije institucije je takva da bi Sandra Perković od jedne do druge zgrade vjerojatno mogla baciti kamen. Kolege s N1 televizije, koji su objavili i video spektakularnog, ali prilično kratkog bijega, izračunali su da od Banskih dvora do Sabora ima oko 50 metra.

U pokušaju da izbjegnu pitanja @kbrecic o aferi Kuščević, Gordan Jandroković i Branko Bačić @HDZ001 odlučili su iz Vlade u Sabor (cca 50 metara) putovati autom #n1info #politikahr pic.twitter.com/lOiQlmrFyd — Domagoj Novokmet (@DomagojNovokmet) July 3, 2019

Kuščević nije podnio ostavku

Jedini sudionik sastanka koji je bio spreman razgovarati s novinarima bio je ministar financija Zdravko Marić. On je na pitanje o ostavci ministra Kuščevića odgovorio: „Kao timski igrač o svojim kolegama ću uvijek govoriti na pozitivan način”. Nije htio ulaziti ni u detalje nekretninske afere ministra uprave.

Kuščević je nakon sastanka, jutros malo prije 10 sati, izašao pred novinare. Od ostavke o kojoj se proteklih dana pričalo nije bilo ništa, ali ministar nije propustio priliku da se obračuna s SDP-om, koji je najavio pokretanje saborske procedure pitanja povjerenja Kuščeviću. “Mislim da će to biti jedan niz prepiska, lažnih optužbi koje smo imali prilike vidjeti u medijima”, rekao je ministar. Usput je napao i koalicijske partnere iz HNS-a, koji su javno zatražili njegov odlazak iz Vlade. “Stranke koje imaju 2,5 posto nisu te koje će kreirati politiku”,